| Medaljeoversikt |
| --- |
| Høydehopp: |
| Konkurrerte for Japans flagg Japan |
| Friidrett IAAF World Relays |
| Bronse | Nassau 2015 |  4x100m |
| Friidrett Asiamesterskapet i friidrett |
| Gull | Guangzhou 2009 |  4x100m |
| Gull | Guangzhou 2009 |  4x400m |
| Gull | Guangzhou 2007 |  200m |
| Friidrett Asialekene |
| Gull | Incheon 2014 |  4x400 m |
| Sølv | Guangzhou 2010 |  200 m |
| Sølv | Guangzhou 2010 |  4x100 m |
| Friidrett Østasialekene |
| Gull | Hongkong 2009 |  200 m |
| Friidrett Ungdoms-VM i friidrett |
| Bronse | Sherbrooke 2003 |  Medleystafett |
| Konkurrerte for Asia  |
| Friidrett Verdenscupen i friidrett |
| Sølv | Split 2010 |  4x100m |

 **Kenji Fujimitsu**  (født 1. mai 1986) er en friidrettsutøver som konkurrerer i sprintløp. Hans fremste internasjonale meritter er tre gull fra Asiamesterskapet i friidrett og sølv på 4 x 100 meter stafett fra Verdenscupen i friidrett 2010.

Idrettskarriere
---------------

2003-2007
Fujimitsu deltok på Japans stafettlag på som kom på 3.-plass på medleystafetten ved ungdoms-VM i friidrett 2003 i Sherbrooke i Canada. 

Han vant sin første store internasjonale gullmedalje i 2007, da han vant 200 meter ved asiamesterskapet i friidrett 2007 i Jordan.

2009
Ved VM i friidrett 2009 i Berlin løp han 200 meter på 20,69 i innledningsheatet, og gikk videre med syvende beste tid. Men i kvartfinalene løp han på 20,97, som var 27. beste tid sammenlagt, og han gikk dermed ikke til semifinalen. I samme VM deltok han på Japans stafettlag på 4 x 100 meter, som kom på 4.-plass. 

Ved Asiamesterskapet i friidrett 2009 deltok han på begge sprintstafettene, og Japan vant gull på både 4 x 100 meter og 4 x 400 meter. Han vant også 200 meter ved Østasialekene 2009. 

2010
Fujimitsu kom på 4.-plass på 200 meter ved Osaka Grand Prix i mai. Han representerte Asia ved Verdenscupen i friidrett 2010, og på 200 meter der kom han på 5.-plass, med tiden 20,80. På 4 x 100 meter løp han sammen med Shinji Takahira, Naoki Tsukahara og Shintaro Kimura, og løp inn til 2.-plass. 

Ved Asialekene 2010 fikk han to sølvmedaljer. På 200 meter kom han på 2.-plass, bak Femi Ogunode, og Japan kon også på 2.-plass på 4 x 400 meter stafett. 

2013
Han kom på delt 3.-plass på 200 meter ved det japanske mesterskapet i friidrett 2013. Han ble tatt ut til VM i friidrett 2013, der han deltok på det japanske stafettlaget som kom på 6.-plass på 4 x 100 meter stafett. 

2014
Japan deltok ved IAAF World Relays 2014, og Fujimitsu deltok på 4 x 200 meter stafett, der Japan kom på 9.-plass i innledningsheatet, og gikk dermed ikke til finalen. Ved Asialekene 2014 vant Japan 4 x 400 meter stafett, der Fujimitsu løp sammen med Yuzo Kanemaru, Shota Iizuka og Nobuya Kato.

2015
Ved IAAF World Relays 2015 kom Japan på 3.-plass på 4 x 100 meter stafett. En uke senere vant han 200 meter ved Golden Grand Prix Kawasaki.

Han løp både 200 meter og 4 x 100 meter ved VM i friidrett 2015. På 200 meter løp han på 20,28 i innledningsheatet og 20,34 i semifinalen, men ble slått ut i semifinalen med 15. beste tid. På 4 x 100 meter fikk Japan 10. beste tid i innledningsheatet, og gikk ikke videre til finalen. 

2016
Den 8. mai 2016 kom han på 6.-plass på 200 meter ved Golden Grand Prix Kawasaki 2016, der Aaron Brown vant.

Referanser
----------

1. ↑   World Athletics Database, World Athletics utøver-ID 196977[Hentet fra Wikidata]
2. ↑  Asian Athletics - *17th Asian Athletics Championship 2007* (arkivert), besøkt 25. mai 2016.
3. ↑  IAAF - *12th IAAF world championships in athletics - 200 metres men*, besøkt 26. mai 2016.
4. ↑  RunBlogRun - *Osaka Grand Prix, May 8, 2010, courtesy of IAAF, note by Larry Eder*, besøkt 27. mai 2016.
5. ↑  Japan Times - *Fujimitsu outsprints field for 200-meter triumph*, besøkt 28. mai 2016.

Eksterne lenker
---------------

* (en) Kenji Fujimitsu – Olympics.com Rediger på Wikidata

* (en) Kenji Fujimitsu – Olympic.org Rediger på Wikidata

* (en) Kenji Fujimitsu – Olympedia Rediger på Wikidata

* (en) Kenji Fujimitsu – Sports-Reference (OL-resultater – arkivert) Rediger på Wikidata

* (en) Kenji Fujimitsu – World Athletics Rediger på Wikidata

* (en) Kenji Fujimitsu – Diamond League Rediger på Wikidata

* (en) Kenji Fujimitsu – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |